《参政大资张公挽诗二首 其一》
宋代·刘一止

遇合时多故，风云气自强。补天烦大笔，医国见名方。

恻怛忧民意，殷勤荐士章。可能遗一老，谁复问穹苍。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。